Balotellini astronavtlar kuzatishmoqda

6-fevral kuni ko'plab terma jamoalar o‘zaro o‘rtoqlik uchrashuvini o‘tkazishdi. Bundan oldingi xabarlarimizda sizga Shvetsiya-Argentina uchrashuvida sodir bo'lgan qiziqarli voqeani hukmingizga havola etgandik.

 Super Mario
Endigi navbat Gollandiya-Italiya uchrashuvidagi qiziqarli holat haqida bo‘ladi. Italiya terma jamoasida Balotelli to‘p surishini inobatga olib, u bilan bog‘liq biror hodisa ro‘y bergandir deb o‘ylayotgan yoki taxmin qilayotgan bo‘lishingiz mumkin, biroq yanglishdingiz. Voqea tribunadagi muxlislar bilan bog‘liq, lekin uni payqab olishimizda Balotelli bilan bog‘liq videolavha yordam baradi.
Uchrashuvning 58-daqiqasida Mario raqiblarni aldashda xatoga yo‘l qo‘yadi va natijada to‘p maydon tashqarisiga chiqib ketadi, bunga chidolmagan Mario to‘pni jahl qilib reklama bannerlari tomon tepayotgan vaqtda kadrda  tribunadagi astronavt kiyimidagi muxlislar ko'ringan. E'tiborlisi, futbol fanatlari stadionda yaqin orada bunaqa "rasmiy" libosdagi muxlislarni ko'rishmagandi.

Qoyil, Marioning o‘yinini ko'rish uchun hatto astronavtlar ham kosmosdan to‘gridan-to‘g'ri stadionga kelishmoqda!!! Balki ular Marsdagi qaysidir jamoaning skautlaridir?! Super Marioni qaysidir jamoaga olib ketishar?!
Yashavor, Balotelli!